**Nr. 19830/ 11.12.2019**

**Comunicat de presă**

La nivelul Inspectoratului Teritorial de Muncă Mureș, în cursul lunii noiembrie 2019, au fost efectuate 54 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 6 persoane care prestau activitate fără a avea încheiat contract individual de muncă, anterior începerii activității și 9 persoane care prestau muncă nedeclarată.S-au aplicat sancțiuni contravenționale pentru 41 agenți economici, din care 8 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 67 de sancţiuni contravenţionale, din care 36 avertismente şi 31 amenzi în cuantum de 298600 lei și s-au dispus 221 de măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau activitate fără forme legale sunt:

-transporturi rutiere de mărfuri, comerț, restaurante, lucrări de construcții.

În perioada 20.11.2019 – 29.11.2019 s-a desfășurat Campania Națională privind respectarea de către transportatorii rutieri a prevederilor legale referitoare la încheierea și executarea contractelor individuale de muncă, a timpului de muncă și de odihnă a conducătorilor auto ( lucrători mobili), a legislației și a directivelor europene ce vizează detașarea lucrătorilor în cadrul prestării de servicii transnaționale transpuse în legislația națională. Au fost efectuate 8 controale. În urma controalelor efectuate au fost aplicate 12 sancţiuni contravenţionale, 2 avertismente scrise și 10 amenzi în cuantum de 22300 lei și s-au dispus 52 de măsuri de remediere.

Adela DURAC

**Inspector şef**

**Jrs. Eva MAN**

 **Inspectoratul Teritorial de Muncă Mureș**

Adela DURAC